**Într-o secundă**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De aș putea să regăsesc o scară

în podul fericirii să m-ascund

de grelele secunde ce-ncercară

în zloata deznădejdii să m-afund,

Aș sta pitit acolo..., o secundă,

Întins în fân cu ochii larg deschiși

ca raza de speranță să pătrundă

și să-mi aducă vești că mai exiști.

Dar mai existi? Mă-ntreabă amăgirea

ascunsă-n umbre ce dansează-n cor,

nebune de sublim că Strălucirea

a dispărut sub muntele de dor.

Un munte ridicat pe-a ta asceză,

pe-o liniște crescândă ca-n povești,

E gândul sprijinit pe-a ei simeză

că voi muri, de’ moartă tu îmi ești.

Nebune umbre, nul e rezultatul

acelui dans lasciv pe căpriori,

câci nu-mi doresc să fiu iar invitatul

ce tremură sub umbra unor nori.

Nu voi dori să prind pe șevalete

o pânză încleiată în catran,

ori să pictez nebunele balete

ce le dansați în mod cotidian.

Mai stau pitit aici înc-o secundă,

întins în fân cu sufletul deschis

Lumina ta, de sus să mă patrundă,

iar podul să îmi fie paraclis.

Privesc spre vis, privesc spre înainte

pe-un șevalet al zărilor cerești

și văd în sori înscrisuri în cuvinte

că voi fi viu, chiar dacă nu mai ești.